hotchpotch/miracl-hf-unified huggingface dataset:
অকল্যান্ড ক্রিকেট দল
অকল্যান্ড ক্রিকেট দল () নিউজিল্যান্ডের অকল্যান্ড অঞ্চলের প্রতিনিধিত্বকারী প্রথম-শ্রেণীর ক্রিকেট দল। এছাড়াও দলটি অকল্যান্ড এইসেস নামে পরিচিত। নিউজিল্যান্ডের ছয়টি ঘরোয়া প্রথম-শ্রেণীর ক্রিকেট দলের অন্যতম এ দল। অকল্যান্ড ক্রিকেট অ্যাসোসিয়েশন কর্তৃক দলটি পরিচালিত হয়ে আসছে।
প্লাঙ্কেট শীল্ডের ইতিহাসে সর্বাধিক সফলতম দল এটি। ২৮বার প্লাঙ্কেট শীল্ডের শিরোপাসহ দশবার ফোর্ড ট্রফি চ্যাম্পিয়নশীপ ও চারবার বার্গার কিং সুপার স্ম্যাশ প্রতিযোগিতার শিরোপা জয়লাভ করেছে অকল্যান্ড এইসেস।
সীমিত ওভারের খেলায় দলটি অকল্যান্ড এইসেস নামে পরিচিত পায়। একদিনের চ্যাম্পিয়নশীপে ফোর্ড ও টি২০ খেলায় মন্ডিয়াল ব্যবসায়িক চুক্তিতে পোষাক সরবরাহ করে আসছে। বর্তমানে দলটি ইডেন পার্ক আউটার ওভালে স্বাগতিক দল হিসেবে খেলছে।
২০১৪ সালে দলটি ম্যাকডোনাল্ডস সুপার স্ম্যাশ প্রতিযোগিতায় অংশগ্রহণ করে। এরপর ২০১৫-১৬ মৌসুমে প্রতিযোগিতার শিরোপা জয়লাভে সমর্থ হয়। এটিই তাদের ৪র্থ ঘরোয়া টুয়েন্টি২০ প্রতিযোগিতার শিরোপা জয়। ফলশ্রুতিতে দলটি নিউজিল্যান্ডে সর্বাধিক সেরা দলের মর্যাদা লাভ করে।
অকল্যান্ড ক্রিকেট অ্যাসোসিয়েশন নিউজিল্যান্ডের ক্রিকেটের ইতিহাসে সর্বাপেক্ষা সফলতম বৃহৎ সংস্থা হিসেবে আবির্ভূত হয়েছে। প্রতিনিধিত্বকারী অকল্যান্ড দল ২৬বার প্লাঙ্কেট শীল্ডের শিরোপা জয় করে। তন্মধ্যে, ১৯৩৬ থেকে ১৯৪০ সময়কালে একাধারে চারবার জয়ের ধারা অব্যাহত রাখে। বৃহৎ জনঅধ্যুষিত হওয়ায় অকল্যান্ড দলের সফলতায় খেলোয়াড়দের অংশগ্রহণ ব্যাপক ও নিউজিল্যান্ডের জাতীয় দলে খেলোয়াড়দের অংশগ্রহণও বিরাটসংখ্যক।
১৯৭০-এর দশকে লিস্ট এ ক্রিকেট প্রবর্তনের পর থেকে একদিনের প্রতিযোগিতায় অকল্যান্ড নয়বার শিরোপা জয় করে। সাম্প্রতিককালে ২০১১ সালে সর্বশেষ এ সফলতা পায় দলটি।
১৮৭৩ সালে অকল্যান্ড ক্রিকেট অ্যাসোসিয়েশন গঠিত হয়। একই বছরে ক্যান্টারবারির বিপক্ষে প্রথমবারের মতো অকল্যান্ড ক্রিকেট দল খেলায় অংশগ্রহণ করে। ক্যান্টারবারি ও ওতাগোর পর এবং ওয়েলিংটনের অল্প কিছুদিন পূর্বে তৃতীয় বড় ধরনের সংস্থা হিসেবে প্রতিষ্ঠিত হয়।
১৯০৬ সাল থেকে দলটি তৎকালীন গভর্নর-জেনারেল উইলিয়াম প্লাঙ্কেটের দানকৃত প্লাঙ্কেট শীল্ডের ন্যায় কাঠামোবদ্ধ প্রতিযোগিতায় প্রথম অংশ নেয়। চ্যালেঞ্জ প্রতিযোগিতার দ্বিতীয় মৌসুমে অকল্যান্ড ক্যান্টারবারিকে পরাজিত করে প্রথমবারের মতো শিরোপা জয় করে। এরপর ১৯০৮ থেকে ১৯২১ সময়কালে দলটি আরও তিনবার প্লাঙ্কেট শীল্ডের শিরোপা জয়ে সমর্থ হয়। এ সময়ে প্রতিযোগিতাটি রাউন্ড-রবিন পদ্ধতিতে অনুষ্ঠিত হয়েছিল।
১৯২০ ও ১৯৩০-এর দশককে প্রায়শঃই অকল্যান্ড ক্রিকেটের স্বর্ণযুগরূপে পরিচিতি ঘটানো হয়ে থাকে। এ সময়ে দলটি সাতবার প্লাঙ্কেট শীল্ডের শিরোপা জয়ে নিজেদের শক্তিমত্তার বহিঃপ্রকাশ ঘটিয়েছিল। তন্মধ্যে, দলটি একাধারে চারবার শিরোপা জয় করে। ১৯২০-এর দশকে স্থানীয় পর্যায়ে সফলতা লাভকালে শুরুর দিকের জ্যাক মিলস ও সেস ড্যাক্রের ন্যায় নিউজিল্যান্ডীয় ক্রিকেট তারকার অংশগ্রহণ ছিল।নিউজিল্যান্ড 
ইংল্যান্ড শ্রীলঙ্কা
কানাডা
ওয়েস্ট ইন্ডিজ
অস্ট্রেলিয়া
হংকং
কালিনিনগ্রাদ
কালিনিনগ্রাদ (; প্রাক্তন জার্মান নাম: কোনিগ্স‌বের্গ; ইডিশ: קעניגסבערג, "কেনিগ্‌সবের্গ"; ; প্রাচীন প্রুশীয়: "") রাশিয়ার কালিনিনগ্রাদ ওবলাস্তের প্রশাসনিক কেন্দ্র। এটি ইউরোপের উত্তরাংশে বাল্টিক সাগরের উপকূলে পোল্যান্ড এবং লিথুয়ানিয়ার মাঝে অবস্থিত একটি রুশ ছিটমহল (বহিঃস্থ ধরনের)। এটি বাল্টিক সাগরের একটি খাঁড়ি ভিস্তুলা লেগুনে পতিত প্রেগোলিয়া নদীর মোহনায় অবস্থিত।
মধ্যযুগে এখানে একটি প্রাচীন প্রুশীয় লোকালয় ছিল। পরবর্তীতে এটি প্রুশিয়া ডিউকরাজ্যের রাজধানী শহরে পরিণত হয়। পরে এটি পূর্ব প্রুশিয়া রাজ্যের রাজধানী ছিল। কিন্তু ২য় বিশ্বযুদ্ধের সময় এটির ব্যাপক ক্ষয়ক্ষতি হয়। এ সময় রাশিয়া শহরটি দখলে নিয়ে নেয় এবং এর লক্ষ লক্ষ জার্মান অধিবাসী ১৯৪৪ থেকে ১৯৫০ সালের মধ্যে হয় পালিয়ে যায় কিংবা তাদেরকে শহর থেকে রুশরা বিতাড়িত করে। বর্তমানে এটি মূলত রুশ অধ্যুষিত একটি শহর যার মোট জনসংখ্যা (রুশ ২০১০ জনগণনা অনুযায়ী) প্রায় ৪ লক্ষ ৩১ হাজার।
শহরটি ২০১৮ ফিফা বিশ্বকাপের কিছু খেলা আয়োজন করবে।
একদিনের আন্তর্জাতিক ক্রিকেটে বাংলাদেশের রেকর্ডের তালিকা
এটি একদিনের আন্তর্জাতিক ক্রিকেটে বাংলাদেশের রেকর্ডের একটি তালিকা। এ তালিকায় আছে একদিনের আন্তর্জাতিক (ওডিআই) ক্রিকেটে দলীয় ও ব্যক্তিগত পার্ফরমেন্স। বাংলাদেশ প্রথম ওডিআই খেলে ৩১ মার্চ ১৯৮৬ সালে পাকিস্তানের বিপক্ষে। বাংলাদেশ প্রথম ওডিআই জিতে কেনিয়ার বিপক্ষে ১৭ মে ১৯৯৮ সালে ।
জ্যাকি উইভার
জ্যাকুলিন রুথ উইভার এও (ইংরেজি: Jacqueline Ruth Weaver; জন্ম: ২৫শে মে ১৯৪৭) হলেন একজন অস্ট্রেলীয় অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি "অ্যানিমেল কিংডম" (২০১০) ও "সিলভার লিনিংস প্লেবুক" (২০১২) চলচ্চিত্রে অভিনয়ের জন্য আন্তর্জাতিকভাবে খ্যাতি অর্জন করেন এবং এই দুই চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
উইভার ১৯৭০-এর দশকে "স্ট্রর্ক" (১৯৭১), "আলভিন পার্পল" (১৯৭৩) ও "পিটারসেন" (১৯৭৪) চলচ্চিত্র দিয়ে অস্ট্রেলীয় নব কল্লোলের প্রতীক হিসেবে আত্মপ্রকাশ করেন। ২০০৫ সালে তার আত্মজীবনী "মাচ লাভ, জ্যাক" প্রকাশিত হয়।
উইভার ১৯৪৭ সালের ২৫শে মে নিউ সাউথ ওয়েলসের সিডনিতে জন্মগ্রহণ করেন। তার মাতা এডিথ (প্রদত্ত নাম: সিম্পসন) ইংল্যান্ড থেকে অস্ট্রেলিয়ায় যান এবং তার পিতা আর্থার উইভার ছিলেন সিডনির আম মোক্তার। জ্যাকি হর্নসবি গার্লস হাই স্কুলে পড়াশুনা করেন এবং তিনি তার স্কুলে ডাক্স ছিলেন। তিনি বিশ্ববিদ্যালয়ে সমাজবিজ্ঞান বিষয়ে পড়াশুনার জন্য বৃত্তি পান, কিন্তু তিনি এর পরিবর্তে অভিনয়ে মনোনিবেশ করেন।
উইভারের চলচ্চিত্রে অভিষেক হয় ১৯৭১ সালে "স্টর্ক" দিয়ে, যার জন্য তিনি তার প্রথম অস্ট্রেলিয়ান ফিল্ম ইনস্টিটিউট পুরস্কার লাভ করেন। ১৯৭০-এর দশকে উইভার "আলভিন পার্পল" (১৯৭৩) চলচ্চিত্রে তার কাজের জন্য তিনি যৌন আবেদনের প্রতীক খ্যাতি লাভ করেন। তিনি দাবী করেন তিনি এই খ্যাতি পছন্দ করেননি, কিন্তু তার কাজের ধরন হিসেবে গ্রহণ করেন। এই দশকে তার অন্যান্য উল্লেখযোগ্য চলচ্চিত্রগুলো হল পিটার উইয়ার পরিচালিত "পিকনিক অ্যাট হ্যাংগিং রক" (১৯৭৫) এবং "ক্যাডি" (১৯৭৬), যার জন্য তিনি তার দ্বিতীয় অস্ট্রেলিয়ান ফিল্ম ইনস্টিটিউট পুরস্কার অর্জন করেন।
২০১০ সালে উইভার অপরাধমূলক থ্রিলার "অ্যানিমেল কিংডম" চলচ্চিত্রে অভিনয় করেন। এতে তার অসামান্য অভিনয় দক্ষতার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং অস্ট্রেলিয়ান ফিল্ম ইনস্টিটিউট পুরস্কার, ন্যাশনাল বোর্ড অব রিভিউ পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার ও স্যাটেলাইট পুরস্কার লাভ করেন।
২০১২ সালে তিনি রবার্ট ডি নিরোর বিপরীতে "সিলভার লিনিংস প্লেবুক" চলচ্চিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন। ২০১৪ সালে তার অভিনীত "সিক্স ড্যান্স লেসনস্‌ ইন সিক্স উয়িকস্‌" মুক্তি পায়। রিচার্ড আলফিয়েরির একই নামের নাটক অবলম্বনে ছবিটি নির্মাণ করেন আর্থার অ্যালান সেইডম্যান।
ডোনাল্ড ক্রিস্প
ডোনাল্ড ক্রিস্প (ইংরেজি: Donald Crisp; জন্ম: জর্জ উইলিয়াম ক্রিস্প, ২৭শে জুলাই ১৮৮২ - ২৫শে মে ১৯৭৪) ছিলেন একজন ইংরেজ অভিনেতা, প্রযোজক, পরিচালক, চিত্রনাট্যকার। নির্বাক চলচ্চিত্র যুগের শুরুর সময় থেকে ১৯৬০-এর দশক পর্যন্ত তিনি চলচ্চিত্রে কাজ করেছেন। "হাউ গ্রিন ওয়াজ মাই ভ্যালি" (১৯৪২) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেছেন।
ক্রিস্প ১৮৮২ সালের ২৭শে জুলাই লন্ডনের বাউ শহরে জন্মগ্রহণ করেন। তার পিতা জেমস ক্রিস্প এবং মাতা এলিজাবেথ ক্রিস্প (প্রদত্ত নাম: ক্রিস্টি)। তার চার ভাই ও চার বোন ছিল। তারা হলেন জেমস, জন, এলিজাবেথ, অ্যান, অ্যালিস, এলিজা, ও মার্ক। তিনি এটন কলেজ ও অক্সফোর্ড বিশ্ববিদ্যালয়ে পড়াশুনা করেন। বোয়ার যুদ্ধে তিনি ১০ম হুসার্সের ট্রুপার হিসেবে নিয়োজিত ছিলেন।
সবাক চলচ্চিত্র বিকাশ লাভ করার পর ক্রিস্প ১৯৩০-এর দশকে অভিনয়ে মনোনিবেশ করেন। ত্রিশ ও চল্লিশের দশকে তিনি হলিউডের ব্যস্ততম চরিত্রাভিনেতাদের একজন ছিলেন এবং সে সময়ের প্রধানতম তারকাদের সাথে অভিনয় করেন। তন্মধ্যে উল্লেখযোগ্য হল ক্যাথরিন হেপবার্নের সাথে "দ্য লিটল মিনিস্টার" (১৯৩৪) ও "আ ওম্যান রেবেলস" (১৯৩৬); চার্লস লটনের সাথে "মিউটিনি অন দ্য বাউন্টি" (১৯৩৫); বেটি ডেভিস ও হেনরি ফন্ডার সাথে "দ্যাট সার্টেেইন ওম্যান" (১৯৩৭); পল মুনির সাথে "দ্য লাইফ অব এমিল জোলা" (১৯৩৭); লরন্স অলিভিয়ের সাথে "উদারিং হাইটস" (১৯৩৯); এরল ফ্লিনের সাথে "দ্য প্রাইভেট লাইভস অব এলিজাবেথ অ্যান্ড এসেক্স" (১৯৩৯) ও "দ্য সি হক" (১৯৪); এবং গ্রেগরি পেকের সাথে "দ্য ভ্যালি অব ডিসিশন" (১৯৪৫)।
চরিত্রাভিনেতা হিসেবে ক্রিস্প ভালোবাসাযোগ্য ও অসৎ দুই ধরনের চরিত্রে সমান দক্ষতা প্রদর্শন করেছেন। তার সবচেয়ে স্মরণীয় চরিত্র ভূমিকা ছিল জন ফোর্ড পরিচালিত "হাউ গ্রিন ওয়াজ মাই ভ্যালি" (১৯৪১)। এই ছবিতে গুইলিম মরগান চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তিনি "ল্যাসি কাম হোম" (১৯৪৩), "ন্যাশনাল ভেলভেট" (১৯৪৪) ও "দি আনইনভাইটেড" (১৯৪৪) চলচ্চিত্রে অভিনয় করেন।
চলচ্চিত্র শিল্পে অবদানের জন্য ১৯৬০ সালের ৮ই ফেব্রুয়ারি হলিউড ওয়াক অব ফেমে ক্রিস্পের নামাঙ্কিত তারকা খচিত হয়। তারকাটি ১৬২৮ ভাইন স্ট্রিটে অবস্থিত।
তিনি কয়েকবার স্ট্রোকে আক্রান্ত হয়ে ১৯৭৪ সালের ২৫শে মে ৯১ বছর বয়সে মৃত্যুবরণ করেন। তার মরদেহ ক্যালিফোর্নিয়ার গ্লেনডেলের ফরেস্ট লন মেমোরিয়াল পার্ক সেমেটারিতে সমাহিত করা হয়।
পশ্চিমবঙ্গ প্রাথমিক শিক্ষা পর্ষদ
পশ্চিমবঙ্গ প্রাথমিক শিক্ষা পর্ষদ হল, ভারতের পশ্চিমবঙ্গ রাজ্য সরকারের প্রাথমিক বিদ্যালয় শিক্ষা সংক্রান্ত দপ্তর। এই দপ্তরের মাধ্যমে সারা রাজ্যের প্রাথমিক বিদ্যালয় গুলি নিয়ন্ত্রণ করা হয়। প্রাথমিক বিদ্যালয়ের শিক্ষক নিয়োগ প্রক্রিয়াও এই দপ্তরের মাধ্যমে করা হয়। 
পশ্চিমবঙ্গ রাজ্যের প্রতিটা জেলায় জেলায় পশ্চিমবঙ্গ প্রাথমিক শিক্ষা পর্ষদের অধীনস্থ জেলা ভিত্তিক প্রাথমিক বিদ্যালয় সংসদ রয়েছে । এই জেলা সংসদের মাধ্যমে , সংসদের চেয়ারম্যান ও জেলা স্কুল পরিদর্শক জেলার প্রতিটা প্রাথমিক বিদ্যালয়ের গৃহ নির্মাণ থেকে পঠন পাঠন প্রতিটা ক্ষেত্রেই দায়িত্ব পালন করে।
শ্রী মানিক ভট্টাচার্য বর্তমানে পশ্চিমবঙ্গ প্রাথমিক বিদ্যালয় পর্ষদ এর সভাপতি হিসেবে দায়িত্ব পালন করছেন।
উইলিয়াম ফ্রান্সিস গ্যানং জুনিয়র
উইলিয়াম ফ্রান্সিস গ্যানং জুনিয়র (July 6, 1924 – December 23, 2007) একজন আমেরিকান শরীরতত্ত্ববিদ। মস্তিষ্ক কিভাবে শরীরের গুরুত্বপূর্ণ আভ্যন্তরীণ কাজগুলি নিয়ন্ত্রণ করে সেটি আবিষ্কার করা বিজ্ঞানীদের মধ্যে তিনি অন্যতম। তার বাবা ছিলেন বিখ্যাত উদ্ভিদ বিজ্ঞানী এবং স্মিথ কলেজের অধ্যাপক উইলিয়াম ফ্রান্সিস গ্যানং সিনিয়র।
হার্ভার্ড মেডিক্যাল স্কুল থেকে শিক্ষা লাভ করে তিনি দ্বিতীয় বিশ্বযুদ্ধ এবং কোরিয়ান যুদ্ধে মার্কিন যুক্তরাষ্ট্রের সেনা বিভাগে কাজ করেছিলেন।
নিউরোএণ্ডোক্রাইনোলজিষ্ট হিসেবে প্রতিষ্ঠিত হয়ে তিনি ক্যালিফোর্নিয়া বিশ্ববিদ্যালয়ের শরীরতত্ত্বের লেঞ্জ আসনের অধ্যাপক হন। তিনি ১৯৭৭-৭৮ সালে আমেরিকান ফিজিয়োলজিকাল সোসাইটির ৫০তম সভাপতি হিসাবেও কার্যনির্বাহ করেছিলেন। গবেষণাকালে তিনি আবিষ্কার করেন যে রক্তচাপ এবং ফ্লুইডের ভারসাম্যতা বা শরীরের লবণ এবং জলের স্তর অ্যাড্রিনাল গ্রন্থি এবং বৃক্কই নিয়ন্ত্রণ করে। এই আবিষ্কার উচ্চ রক্তচাপের চিকিৎসার বিকাশে প্রভূত সহায়তা করে। হৃদপিন্ডের ছন্দে প্রভাব ফেলা "লোন-গ্যানং-লেভাইন সিন্ড্রোম" আবিষ্কারে তিনি ভূমিকা পালন করেছিলেন।
তাঁর লেখা শরীরতত্ত্বের বই "Review of Medical Physiology" ছাত্র-শিক্ষকদের মধ্যে ব্যাপক জনপ্রিয়। ১৯৬৩ সালে প্রথম প্রকাশিত এই বইয়ের বর্তমান ২৫তম সংস্করণ প্রকাশ পেয়েছে এবং ১৮ টা ভাষায় অনূদিত হয়েছে।
২০০৭ সালের ২৩ ডিসেম্বর ক্যালিফোর্নিয়ার আলবানীতে তিনি মৃত্যুবরণ করেন।
রবিন কুক
রবার্ট ব্রায়ান "রবিন" কুক (জন্ম ৪ মে', ১৯৪০) একজন আমেরিকান চিকিৎসক এবং লেখক। চিকিৎসা সম্পর্কিত থ্রিলার উপন্যাসের জন্য তিনি প্রখ্যাত। তাঁর কয়েকটি বই নিউ ইয়র্ক টাইম্‌সের বেস্টসেলার তালিকায় স্থান পেয়েছে। "রিডার্স ডাইজেস্ট"-এ তাঁর কয়েকটি বই স্থান পেয়েছে। তাঁর বই বিশ্বজড়ে প্রায় ৪০ কোটি বিক্রি হয়েছে।
নিউ ইয়র্ক মহানগরের কুইন্‌সে বড়ো হওয়া রবিন কুক আট বছর বয়সে নিউ জার্সির লিওনিয়াতে আসেন। তিনি ওয়েছ্‌লিয়ান বিশ্ববিদ্যালয় এবং কনেব্বিয়া বিশ্ববিদ্যালয়ের চিকিৎসা মহাবিদ্যালয় থেকে চিকিৎসা বিজ্ঞানের ডিগ্রী লাভ করে হার্ভার্ড থেকে স্নাতকোত্তর শিক্ষা লাভ করেন।
কুক ফ্রান্সে কুষ্ঠ সোসাইটির ব্লাড-গাস গবেষণাগারে কাজ করেছিলেন। ১৯৬৯ সালে তিনি আমেরিকান জলসেনার SEALAB প্রোগ্রামে aquanaut (সাাবমেরিন চিকিৎসক) হিসাবে যোগদান করেন। তিনি ১৯৬৯ সাল থেকে ১৯৭১ সাল পর্যন্ত জলসেনায় কাজ করে লেফ্‌টেনেণ্ট কমাণ্ডারের পদ অর্জন করেন। UGM-27 Polaris সাব্‌মেরিনে কাজ করার সময়ই তিনি প্রথম উপন্যাস "The Year of the Intern" লিখে ফেলেন।
"The Year of the Intern" অসফল হওয়ার পর কুক বেস্টসেলারগুলির বিষয়ে অধ্যয়ন করতে থাকেন। পাঠককে আকর্ষণ করার কিছু কৌশল শিখে তিনি "Coma" উপন্যাসে সেগুলি প্রয়োগ করেন। ১৯৭৭ সালের মার্চে উপন্যাসটির পেপারবেকের অধিকার ৮০০,০০০ ডলারে বিক্রী করেন। এর পর ১৯৭৯ সালে তিনি ইজিপ্টোলজী থ্রিলার "Sphinx" এবং ১৯৮১ সালে অন্য একটি মেডিক্যাল থ্রিলার "ব্রেইন" প্রকাশ করেন। তার পর তিনি চিকিৎসকের কেরিয়ার থেকে লেখক জীবনকে প্রাধান্য দেওয়ার সিদ্ধান্ত নেন।
কুকের উপন্যাসগুলিতে চিকিৎসা বিজ্ঞানের তথ্যের সাথে কল্পনার সমাহার দেখা যায়। তাঁর মেডিক্যাল থ্রিলারগুলি মানুষকে আধুনিক চিকিৎসা বিজ্ঞানের প্রযুক্তিগত সম্ভাবনা এবং এর সাথে জড়িত সামাজিক-নৈতিক সমস্যার বিষয়ে সজাগ করে। কুক বলেন যে, মানুষকে চিকিৎসা বিজ্ঞানের নানা অজানা কথার প্রতি আগ্রহী করতে তিনি থ্রিলার লেখেন এবং বইগুলি মানুষজনকে কিছু কথা শিখিয়েছে বলে তিনি বিশ্বাস করেন। এছাড়া, কুক অঙ্গ দান, অঙ্গ সংস্থাপন, উর্বরতা চিকিৎসা, জিনগত অভিয়ন্ত্রণ, ইন্‌ভিট্রো ফার্টিলাইজেশন, চিকিৎসা পর্যটন, চিকিৎসার অন্যায় পদ্ধতি ইত্যাদির বিষয়ে লেখেন।
কুক বোষ্টন এবং ফ্লোরিডার নেপল্‌সের বাড়িতে পত্নী জীন এবং পুত্রের সঙ্গে বাস করেন। সদ্য তিনি মাসাসুসেট্‌স চোখ এবং কানের চিকিৎসালয় থেকে ছুটী নিয়েছেন।
জন বেরি হোয়াইট
স্যার জন বেরি হোয়াইট (Sir John Berry White) ভারতের অসমে চিকিৎসা বিজ্ঞানের প্রবর্তক তথা অসমে শিল্পদ্যোগের অন্যতম ভিত্তি স্থাপক। তিনি "বেঙ্গল মেডিক্যাল সাার্ভিস"-এর ("Bengal Medical Services") অসামরিক শল্য চিকিৎসক ছিলেন। অসম তথা ভারতের উত্তর-পূর্বাঞ্চলের উন্নতির জন্য তিনি অতুলনীয় অবদান রেখে গিয়েছেন।
=কর্ম জীবন=
১৮৫৮ সালে ডাঃ জন বেরি হোয়াইট মাত্র ২৪ বছর বয়সে অসমে উপস্থিত হয়েছিলেন। ১৮৫৭ সালে ইস্ট ইন্ডিয়া কোম্পানির একজন সহকারী শল্য চিকিৎসক হিসাবে উজনি অসমে তিনি কর্ম জীবনের শুরু করেন। উজনি অসমের বিভিন্ন স্থানে সুদীর্ঘ ২৪ বছর নিষ্ঠাভরে পরিষেবা দিয়ে শেষে লক্ষিমপুর জেলার শল্য চিকিৎসক হন।
১৮৯৬ সালের ১৯ নভেম্বর জন বেরি হোয়াইট লন্ডনে শেষ নিশ্বাস ত্যাগ করেন।
= অবদান =
স্যার জন বেরি হোয়াইট ডিব্রুগড়-মার্ঘেরিটা রেল-পথ স্থাপনের স্রষ্টা। তিনি খনিজ তেল অনুসন্ধান এবং টিনের জন্য 'আসাম মিনারেল অয়েল কোম্পানি' প্রতিষ্ঠা করে সফলতা লাভ করেন।
স্যার জন বেরি হোয়াইট অসম তথা উত্তর-পূর্ব ভারতের আধুনিক চিকিৎসা বিজ্ঞানের পিতৃপুরুষ স্বরূপ। উজনি অসমে একটি চিকিৎসা প্রতিষ্ঠান স্থাপন করা তাঁর দীর্ঘদিনের স্বপ্ন ছিল। সেই উদ্দেশ্যে তিনি নিজের কষ্টোপার্জিত জীবনের সমস্ত সঞ্চয় ৫০,০০০ টকা দান করেছিলেন। কিন্তু তাঁর অবসর গ্রহণ এবং মৃত্যুর পরেই ১৯০০ সালে ডিব্রুগড়ে একটি চিকিৎসা প্রতিষ্ঠান স্থাপন করা হয়। এই প্রতিষ্ঠানটি ডিব্রুগড়ে স্থাপন করতে তিনি নিজের ইচ্ছাপত্রে (Will) লিখে গিয়েছিলেন। উক্ত চিকিৎসা প্রতিষ্ঠানটি তাঁর নামে অর্থাৎ "বেরি হোয়াইট মেডিক্যাল স্কুল" নামকরণ করা হয়েছিল ।
এই মেডিক্যাল স্কুলটি শিলংস্থিত অসম মেডিক্যাল কাউন্সিলও অর্থসাহায্য দেয়। নাম ভর্তির ন্যূনতম শিক্ষাগত ছিল মেট্রিক উত্তীর্ণ। পাঠ্যক্রম ছিল চার বছরের। এর থেকে উত্তীর্ণ হওয়া চিকিৎসকদের এল.এম.পি (Licentiate Medical practitioner) বলা হত। "বেরি হোয়াইট মেডিক্যাল স্কুল"এ শেষি ছাত্রদল ভর্ত্তি হয়েছিল ১৯৪৬ সালে এবং এই দলের পাঠ্যক্রম শেষ হয়েছিল ১৯৫০ সালে।
১৯৩৮ সালে সেই সময়ের অবিভক্ত অসমের অনুজ্ঞাপত্র প্রাপ্ত চিকিৎসকদের দ্বারা আয়োজিত এবং লোকপ্রিয় গোপীনাথ বরদলৈর সভাপতিত্বে অনুস্থিত হওয়া একটি সভায় বেরি হোয়াইট মেডিক্যাল স্কুলকে এটি পূর্ণাঙ্গ চিকিৎসা মহাবিদ্যালয়ে উন্নীত করার সিদ্ধান্ত নেওয়া হয়। এমনভাবে ১৯৪৭ সালের ৩ নভেম্বর "বেরি হোয়াইট মেডিক্যাল স্কুল"কে উন্নীত করে "অসম চিকিৎসা মহাবিদ্যালয়" নামে উদ্বোধন করা হয়। এটিই উত্তর-পূর্ব ভারতের অন্যতম এবং অন্যতম পুরানো চিকিৎসা মহাবিদ্যালয়।
স্যার জন বেরি হোয়াইটের অতুলনীয় অবদানের জন্য অসম চিকিৎসা মহাবিদ্যালয়ের প্রেক্ষাগৃহটির নাম "ডাঃ জন বেরি হোয়াইট প্রেক্ষাগৃহ" রাখা হয়েছে। ডিব্রুগড় শহরের গ্রেহাম বাজারে তাঁর নামে আবাসিক এলাকা আছে।
=তথ্যসূত্র=
কলম্বীয় বিবাদ
কলম্বীয় বিবাদ ১৯৬৪ বা ১৯৬৬ সালে কলম্বীয় সরকার, অর্ধ-সামরিক গোষ্ঠী, অপরাধী এবং বামপন্থী গেরিলা গোষ্ঠী যেমন কলম্বিয়ার বিপ্লবী সশস্ত্র বাহিনী এবং জাতীয় মুক্তি বাহিনীর মধ্যে আরম্ভ হওয়া এক কম-উগ্র যুদ্ধ। সকলেই কলম্বীয় ভূখন্ডে প্রভাব বিস্তারের জন্য যুদ্ধরত।
ঐতিহাসিকভাবে এটি লা ভায়োলেন্সিয়া বিবাদে আরম্ভ হয়। ১৯৪৮ সালে রাজনৈতিক নেতা জর্জ এলেইসার গাইটানকে হত্যা করা হয়। তার পর আমেরিকা যুক্তরাষ্ট্রের সহায়তায় সবলভাবে সাম্যবাদীদেরকে গ্রাম্য কলোম্বিয়াতে দমন করা হয়, যার জন্য মুক্তবাদীগণ এবং সাম্যবাদী সশস্ত্র সংগ্রামীগণ 'ফার্ক' হিসাবে ঐক্যবদ্ধ হতে বাধ্য হয়।
এই সশস্ত্র বিবাদের কারণ ৬০ বছর আগের কলম্বীয় অর্থনৈতিক, রাজনৈতিক এবং সামাজিক কারণ। ১৯৭৪-১৯৮২ পর্যন্ত ফার্ক এবং ইএলএন সাম্যবাদের অধিক সমতার শ্লোগানকে কিছু কিছু লোকের সমর্থন লাভ করেছিল। ১৯৮০র দশকে পিস সরকারের নতুন ফিস্কেল নীতি এবং স্থানীয় সরকারকে অধিক স্বায়ত্তশাসনের শক্তি প্রদান করার জন্য সরকার রাজ্যের অধিক কাছ আসে। ১৯৮৫ত ফার্ক বামপন্থী 'স্বদেশপ্রেমী ইউনিয়ন' গঠন করেন। যদিও ইউনিয়ন পরে সশস্ত্র গোষ্ঠীসমূহ থেকে দূরত্ব বজায় রাখে, ডানপন্থী অর্ধসামরিক কিছু গোষ্ঠী রাজনৈতিক দলটির নেতাসমূহকে আক্রমণ করে।
১৯৭০র দশকে পিস কর্পসের নামে আমেরিকা কলোম্বিয়াতে মার্কটিক্সের উৎপাদন আমেরিকান মাফিয়া এবং কলম্বীয় ট্র্যাফিককারীরা মুক্ত করে আরম্ভ করেন।উৎপাদিত কোকেন প্রায় ইউরোপীয় সংঘ এবং মার্কিন যুক্তরাষ্ট্রে ব্যবহৃত হয়েছিল।
১৯৮০র দশকে ড্রাগসের প্রভাব সরকারী তৎপরতায় হ্রাস পাওয়ায় বামপন্থী এবং ডানোঁপন্থী উভয় অর্ধ-সামরিক গোষ্ঠীসমূহ অর্থের জন্য অপহরণ, ভাবুকি ইত্যাদিতে নামে যার জন্য জনপ্রিয়তা হ্রাস পায়।
আলভারো উরিবের রাষ্ট্রপতিত্বে ফার্কের ওপর বর্দ্ধিত সামরিক হেঁচা এবং ডানপন্থী সশস্ত্র এইউসির হওয়া শান্তি প্রক্রিয়াতে ডানপন্থী এইউসি কাজ বন্ধ করেন, সুরক্ষা সূচক ভাল হয় এবং কোকেনের উৎপাদন হ্রাস পায়।
লাখ লাখ লোক ২০০৮র ফেব্রুয়ারিতে ফার্ক এবং অন্যান্য অবৈধ গোষ্ঠীর বিরুদ্ধে প্রতিবাদ সাব্যস্ত করেন। ২৬৬৪৮ ফার্ক এবং ইএলএন যুদ্ধারু ২০০২তে কর্ম ত্যাগের সিদ্ধান্ত গ্রহণ করেন।
২০১২ সালে কলোম্বিয়াতে শান্তি প্রক্রিয়া আরম্ভ হয়। ৬ পয়েণ্ট থাকা নীতি তৈরি করা হয় রাজ্য এবং ফার্কের দ্বারা।
বিবাদের উৎস বিচার করে ১৯২০র দশকের সুমাপাজ এবং টেকুয়েন্ডামার কফি উৎপাদনের ভূমির অধিকারক নিয়ে সৃষ্টি হওয়া বিবাদ বলা যায়।
জর্জ গাইটানের হত্যা পরিস্থিতি অধিক উত্তপ্ত করেন।
পরে পরিস্থিতি শান্ত হলেও অনেক গোষ্ঠী সংগ্রাম ত্যাগ করেনি।
ফৈজাবাদ বিমানবন্দর
ফৈয়জাবাদ বিমানবন্দর হল  ফৈয়জাবাদ  শহরের একটি বিমানবন্দর যা ভারতের উত্তর প্রদেশের সুলতানপুর এলাকায় এনএইচ ২৭ এবং এনএইচ ৩৩০ এর মধ্যবর্তী স্থানে অবস্থিত। ফৈয়জাবাদ এবং তীর্থ শহর অযোধ্যাকে সেবা করতে। বিমানবন্দরের উন্নয়নের জন্য ২০১৪ সালের ফেব্রুয়ারি মাসে ভারতীয় বিমানবন্দর কর্তৃপক্ষ (এএআই) -এর সঙ্গে একটি চুক্তি স্মারক স্বাক্ষর করেছে।
ফৈয়জাবাদ বিমানবন্দরকে ভারত সরকারের ভারতীয় বিমানবন্দর কর্তৃপক্ষর কাছে ফৈয়েজাবাদ বিমানবন্দরে স্থানান্তর করার জন্য পর্যাপ্ত প্রচেষ্টা ছিল। কেন্দ্রীয় বিমান পরিবহণ মন্ত্রী অজিত সিং উত্তরপ্রদেশ সরকারকে বিমানবন্দরটি এআইয়ের কাছে হস্তান্তর করার জন্য ক্রমাগতভাবে অনুমতি চেয়েছিলেন যাতে ফৈয়জাবাদ বিমানবন্দরে নির্ধারিত উড়ান পরিষেবা কার্যকর হতে পারে। এর ফলে উত্তরপ্রদেশের মন্ত্রিসভা অনুমোদন দিয়েছে এবং বিমানবন্দরে এএইএকে হস্তান্তর করেছে।
ইউনিয়ন সিভিল এভিয়েশন মন্ত্রী অজিত সিং বলেছেন যে তিনটি বিমানবন্দর ফৈয়জাবাদ, মোরদাবাদ ও মেট্রো এএআইকে নির্মাণ করার কথা বলেছে।
অখিলেশ বিমানবন্দরগুলির জন্য বিনামূল্যে জমি দিতে চান না, অজিত সিং বলেন, আরো বিমানবন্দর রাজ্যে বৃদ্ধি ও উন্নয়ন সৃষ্টি করবে। মন্ত্রী বলেন ভারতের বিমানবন্দর কর্তৃপক্ষকে উত্তর প্রদেশের অন্যান্য আটটি শহর ও শহরগুলিতে স্থানীয় বিমানবন্দরের জন্য জমি দেওয়া হলে রাষ্ট্রের জনগণের উপকার হবে।
ভারতের বিভিন্ন অংশে বিমান সংযোগ স্থাপনের একটি প্রচেষ্টা চলছে এবং এক্ষেত্রে কম খরচে বিমানবন্দরগুলির উন্নয়ন সবচেয়ে গুরুত্বপূর্ণ উপাদান। ছোট বিমানবন্দরগুলির উন্নয়নের জন্য সবচেয়ে কম খরচে উপযুক্ত বিমানবন্দরের নকশা সনাক্তকরণ এবং এই ভিত্তিতে ছোট ছোট শহরগুলিতে বিমানবন্দর গড়ে তুলতে এএআই থেকে নির্দেশনা দেওয়া হয়েছে।
উত্তরপ্রদেশ সরকারের মন্ত্রিসভা তিনটি (মিরাট, মোরাদাবাদ ও ফৈজাবাদ) বিমানবন্দরের পূর্ণাঙ্গ বিমানবন্দর হিসেবে উন্নত করার অনুমোদন করে। বিমানবন্দরগুলির ভারতের উত্তরপ্রদেশ সরকার বিমানবন্দর কর্তৃক হস্তান্তর করা হবে। আরও সম্প্রসারণের জন্য এবং একটি টার্মিনাল নির্মাণের জন্য উত্তরপ্রদেশ সরকার অতিরিক্ত জমি বিনামূল্যে প্রদান করছে। ২০১৪ সাল থেকে বিমানবন্দরগুলি পরিচালিত হবে।
উত্তরপ্রদেশ সরকার একটি আনুষ্ঠানিক আদেশ জারি করেছে যা বিমানের উড়ান অবতরণ এবং পার্কিংয়ের অনুমতি দেয়। সরকারের আদেশ অনুযায়ী, কোনও বেসরকারী বিমান অবতরণের জন্য ৫০০ টাকা করে দিতে পারে। প্রথম দুই ঘন্টার জন্য কোনও পার্কিং চার্জ থাকবে না, তবে দু'ঘন্টা পর অতিরিক্ত সময়ের জন্য ২০০ টাকা দিতে হবে।
সরকার থেকে পাইলট প্রশিক্ষণ এবং বিমান রক্ষণাবেক্ষণ প্রকৌশল ইনস্টিটিউটের জন্য ব্যক্তিগত বিনিয়োগকারীদের এই বিমানবন্দরটিতে প্রদান করছে। বেসরকারী বিমানের মালিকপক্ষ সংশ্লিষ্ট জেলা ম্যাজিস্ট্রেটের সঙ্গে যোগাযোগ করতে চেয়েছিলেন, যারা আরও বিমানের অবতরণের জন্য প্রয়োজনীয় ব্যবস্থা গ্রহণ করবে।
এশীয় মার্কিন মহাকাশচারীদের তালিকা
এশিয়ান আমেরিকান মহাকাশচারীদের একটি তালিকা নিচে দেওয়া হল।
লিভ ইট আপ (নিকি জ্যামের গান)
"লিভ ইট আপ" হচ্ছে মার্কিন গায়ক নিকি জ্যাম সমন্বিত মার্কিন র‍্যাপার-অভিনেতা-প্রযোজক উইল স্মিথ এবং কসোভোর নাগরিক ইরা ইজত্রেফাই এর একটি গান। এটি ২০১৮ ফিফা বিশ্বকাপ -এর অফিসিয়াল গান হিসাবে নির্বাচিত হয়েছিল। গানটির প্রযোজক মার্কিন সঙ্গীত শিল্পী, ডিজে এবং গীতিকার ডিপলো, এবং ২৫শে মে, ২০১৮ তারিখে মুক্তি পায়।
২১শে মে, ২০১৮-এ উইল স্মিথ সামাজিক মিডিয়াতে পোস্ট করেছেন তিনি এবং গায়ক নিকি জ্যাম আনুষ্ঠানিকভাবে ২০১৮ বিশ্বকাপের থিম সঙের জন্য সহযোগিতা করবে। বার্তাটি হল: "ওয়ান লাইফ টু লিভ। লিভ ইট আপ"। নিকি জ্যামও বলেছেন যে: "ফিফা বিশ্বকাপের জন্য আনুষ্ঠানিক গান রেকর্ড করা একটি আজীবনের অর্জন। অন্য অনেক শিল্পীর এটা বলার সুযোগ নেই যে তারা এটির অংশ হয়েছেন। আমি খুব গর্বিত এবং খুশি, আমি আমার নাতি-নাতনিদের বলতে পারবো আমি এটি তৈরি করেছি"।
গানটির জন্য মিউজিক ভিডিও ৭ জুন ২০১৮ তারিখে প্রকাশিত হবে।
মাটিগাড়া-নকশালবাড়ি বিধানসভা কেন্দ্র
মাটিগাড়া-নকশালবাড়ি (বিধানসভা কেন্দ্র) ভারতীয় রাজ্য পশ্চিমবঙ্গের দার্জিলিং জেলার একটি বিধানসভা কেন্দ্র। এই আসনটি (এসসি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২৫ নং মাটিগাড়া-নকশালবাড়ি (এসসি) বিধানসভা কেন্দ্রটি মাটিগাড়া-নকশালবাড়ি সিডি ব্লক এবং অথারাখাই, চম্পাসারি (সিটং ফরেস্ট, সিভোক হিল ফরেস্ট, এবং সিভোক ফরেস্ট গ্রাম ব্যাতীত), মাটিগাড়া-১, মাটিগাড়া-২, পাথরঘাটা গ্রাম পঞ্চায়েত গুলি মাটিগাড়া সমষ্টি উন্নয়ন ব্লক এর অন্তর্গত।
মাটিগাড়া-নকশালবাড়ি (এসসি) বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬, কংগ্রেসের শঙ্কর মালাকার তার নিকটতম প্রতিদ্বন্দ্বী টিএমসি এর অমর সিংহকে পরাজিত করেন।
পশ্চিমবঙ্গ বিধানসভা নির্বাচন, ২০১১, কংগ্রেসের শঙ্কর মালাকার তার নিকটবর্তী প্রতিদ্বন্দ্বী সিপিআই (এম) -এর ঝাড়েন রায়কে পরাজিত করেন।
গঙ্গা-কপোতাক্ষ সেচ প্রকল্প
গঙ্গা-কপোতাক্ষ সেচ প্রকল্প বা জি-কে প্রকল্প বাংলাদেশের অন্যতম বৃহৎ একটি সেচ প্রকল্প, যা বাংলাদেশের দক্ষিণপশ্চিমাঞ্চলের ৪ জেলার জন্য তৈরী।
বলয় তত্ত্ব
বলয় তত্ত্ব বলতে গণিতে একটি বিমূর্ত বীজগাণিতিক গঠন- বলয় এর পাঠ কে বোঝানো হয়। একটি বলয় হল একটি সেট R এবং সঙ্গে দুটি বাইনারি অপারেশন যাদের সাধারণত + (যোগ) এবং . (গুন) দ্বারা চিহ্নিত করা হয়ে থাকে; এবং এগুলি কিছু নিয়ম অনুসরণ করে চলে, যেমন + এর সাপেক্ষে R একটি আবেলিয়ান গ্রূপ এবং . এর সাপেক্ষে R একটি সেমি-গ্রূপ তৈরি করে, এবং এই দুটি অপারেশন বন্টন বিধি মেনে চলে। আবেল বলয় অথবা বিনিময় বলয় বলতে বোঝায় যে বলয়টি গুনের সাপেক্ষে আবেল সেমি-গ্রূপ।
হেলেনা বোনাম কার্টার
হেলেনা বোনাম কার্টার সিবিই (ইংরেজি: Helena Bonham Carter, জন্ম: ২৬শে মে ১৯৬৬) হলেন একজন ইংরেজ অভিনেত্রী। তিনি স্বল্প-ব্যয়ের আর্টহাউজ ও স্বাধীন চলচ্চিত্র থেকে শুরু করে বিশাল-ব্যয়ের হলিউড চলচ্চিত্রে কাজের জন্য পরিচিত। তিনি দুইবার একাডেমি পুরস্কারের মনোনয়ন লাভ করেন, প্রথমবার "দ্য উইংস অব ডাভ" (১৯৯৭) চলচ্চিত্রে কেট ক্রয় চরিত্রে অভিনয়ের জন্য শ্রেষ্ঠ অভিনেত্রী বিভাগে এবং দ্বিতীয়বার "দ্য কিংস স্পিচ" (২০১০) চলচ্চিত্রে রাজমাতা এলিজাবেথ চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে। দ্বিতীয় ছবির জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। এছাড়া তিনি ২০১০ সালে "এনিড" টেলিভিশন চলচ্চিত্রে ব্রিটিশ লেখিকা এনিড ব্লাইটন চরিত্রে অভিনয়ের জন্য শ্রেষ্ঠ অভিনেত্রী বিভাগে আন্তর্জাতিক এমি পুরস্কার লাভ করেন।
তার চলচ্চিত্র জীবন শুরু হয় "লেডি জেন" (১৯৮৬) চলচ্চিত্রের নাম ভূমিকায় অভিনয়ের মধ্য দিয়ে। যদিও তার অভিনীত মুক্তিপ্রাপ্ত প্রথম চলচ্চিত্র "আ রুম উইথ আ ভিউ" (১৯৮৫), যা "লেডি জেন" চলচ্চিত্রের পরে চিত্রায়ন শুরু হলেও তার দুই মাস পূর্বে মুক্তি পায়। তার অন্যান্য উল্লেখযোগ্য চলচ্চিত্র ভূমিকা হল "হ্যামলেট" (১৯৯০)-এ অফেলিয়া, "অ্যালিস ইন ওয়ান্ডারল্যান্ড" (২০১০)-এ রেড কুইন, "গ্রেট এক্সপেক্টেশন্স" (২০১২)-এ মিস হ্যাভিশ্যাম, সঙ্গীতধর্মী "লে মিজেরাবল" (২০১২)-এ মাদাম থেনার্দিয়ে।
নাট্যকলায় অবদানের জন্য ২০১২ সালে নববর্ষ সম্মাননায় তাঁকে কমান্ডার অব দি অর্ডার অব দ্য ব্রিটিশ এম্পায়ার (সিবিই) সম্মাননায় ভূষিত করা হয়। ২০১৪ সালে জানুয়ারি মাসে তৎকালীন ব্রিটিশ প্রধানমন্ত্রী ডেভিড ক্যামেরন বোনাম কার্টারকে ব্রিটেনের জাতীয় হলোকস্ট কমিশনে নিয়োগ দেন।
বোনাম কার্টারের অভিনয়ের উপর কোন প্রাতিষ্ঠানিক প্রশিক্ষণ ছিল না। তিনি একটি জাতীয় রচনা প্রতিযোগিতা (১৯৭৯) জয়ের পর সেই অর্থ দিয়ে অভিনয়শিল্পীদের স্পটলাইট ডিরেক্টরিতে যোগ দেন। তিনি ১৬ বছর বয়সে একটি টেলিভিশন বিজ্ঞাপনে কাজের মধ্য দিয়ে তার পেশাদার কর্মজীবন শুরু করেন। পাশাপাশি তিনি "আ প্যাটার্ন অব রোজেস" টেলিভিশন চলচ্চিত্রে ক্ষুদ্র ভূমিকায় কাজ করেন।
চলচ্চিত্র বোনাম কার্টারের প্রথম মুখ্য ভূমিকায় কাজ ছিল "লেডি জেন" (১৯৮৬)। এতে তিনি নাম ভূমিকায় কাজ করে সমালোচকদের কাছ থেকে মিশ্র প্রতিক্রিয়া লাভ করেন। তার প্রথম আলোচিত সাফল্য ছিল "আ রুম উইথ আ ভিউ" (১৯৮৫)। "লেডি জেন"-এর পরে ছবিটির কাজ শুরু হয়, কিন্তু দুই মাস পূর্বে মুক্তি পায়। তিনি ১৯৮৬-৮৭ সালে "মিয়ামি ভাইস" ধারাবাহিকের কয়েকটি পর্বে ডন জনসন অভিনীত চরিত্রে প্রেমিকার ভূমিকায় এবং ১৯৮৭ সালে ডার্ক বোগার্ডের বিপরীতে "দ্য ভিশন", স্টুয়ার্ট গ্রেঞ্জারের বিপরীতে "আ হ্যাজার্ড অব হার্টস্‌" এবং জন গিলগুডের বিপরীতে "গেটিং ইট রাইট" চলচ্চিত্রে অভিনয় করেন।
২০১০ সালে বোনাম কার্টার টম হুপার পরিচালিত "দ্য কিংস স্পিচ" চলচ্চিত্রে রাজমাতা এলিজাবেথ চরিত্রে অভিনয় করেন। এই কাজের জন্য তিনি প্রশংসিত হন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার ও একাডেমি পুরস্কারের মনোনয়ন লাভ করেন। তিনি তার প্রথম বাফটা পুরস্কার জয়লাভ করলেও একাডেমি পুরস্কারে মেলিসা লিওর কাছে পরাজিত হন। ২০১২ সালে তিনি ভিক্টর হুগোর উপন্যাস "লে মিজেরাবল" অবলম্বনে নির্মিত সঙ্গীতধর্মী চলচ্চিত্র "লে মিজেরাবল"-এ মাদাম থেনার্দিয়ে চরিত্রে অভিনয় করেন।
ইনোভেডিয়াস
ইনোভেডিয়াস ’দ্য ইন্টারনেট করপোরেশন অব অ্যাসাইনড নেমস অ্যান্ড নাম্বারসের (আইসিএএনএন বা আইক্যান)’ এবং ইন্টারনেট অ্যাসাইন্ড নাম্বারস অথোরিটি কর্তৃক স্বীকৃত প্রথম বাংলাদেশী ডোমেইন নাম রেজিস্ট্রার। 
এটিই বাংলাদেশের প্রথম কোন কোম্পানি হিসেবে আইক্যানের রেজিস্ট্রার স্বীকৃতি পেয়েছে। ফলে প্রতিষ্ঠানটি স্বতন্ত্র্যভাবে ডোমেইন নাম বিক্রি করতে পারবে। সাধারণত বাংলাদেশের ডোমেইন নাম সেবাদাতা প্রতিষ্ঠানগুলো রিসেলার বা থার্ড পার্টি কোন প্রতিষ্ঠানের মাধ্যমে সেবা দেয়। আইক্যানের সদস্য হওয়াতে ইনোভেডিয়াস সরাসরি ডোমেইন নাম সেবা প্রদান করতে পারবে।
মুনির মোহান্দ মোহামেদী
মুনির মোহান্দ মোহামেদী (জন্ম: ১০ মে ১৯৮৯), সাধারণত মুনির নামেই অধিক পরিচিত, হলেন একজন পেশাদার ফুটবলার, যিনি স্পেনীয় ক্লাব নুমানসিয়া এবং মরক্কো জাতীয় দলের হয়ে একজন গোলরক্ষক হিসেবে খেলেন।
মরক্কোর ঐতিহ্য বহনকারী হওয়ায়, ২০১৪ সালে, তিনি মরক্কো জাতীয় দলের হয়ে অভিষেক করেন। ২০১৫ সালের ৯ই মার্চ তারিখে, উরুগুয়ের বিরুদ্ধে এক প্রীতি ম্যাচের জন্য মরক্কো দলে তৎকালীন কোচ এজ্জাকি বাদু দ্বারা প্রথমবারের মতো ডাক পান। এবং উক্ত ম্যাচে মরক্কোর হয়ে অভিষেক করেন, যেখানে মরক্কো ০–১ গোলে হেরে যায়।
২০১৬ সালের ২৯শে ডিসেম্বর তারিখে, ২০১৭ আফ্রিকান কাপ অফ নেশন্সের জন্য এর্ভে রেনার্দের ২৩ সদস্যের দলে স্থান পান, এবং ইয়াসিন বুনুর আগে টুর্নামেন্টের প্রতিটি ম্যাচ খেলেন। রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মরক্কো দলে স্থান পান।
শিলিগুড়ি বিধানসভা কেন্দ্র
শিলিগুড়ি (বিধানসভা কেন্দ্র) ভারতীয় রাজ্য পশ্চিমবঙ্গের দার্জিলিং জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ২৬ নং শিলিগুড়ি বিধানসভা কেন্দ্রটি ১ থেকে ৩০ এবং ৪৫ থেকে ৪৭ নং ওয়ার্ডগুলি শিলিগুড়ি পৌরসংস্থার অন্তর্গত।
শিলিগুড়ি বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
৩১ থেকে ৪৪ নং ওয়ার্ড শিলিগুড়ি পৌরসংস্থার ডাবগ্রাম-ফুলবাড়ি বিধানসভা কেন্দ্রএর অন্তর্গত।
পশ্চিমবঙ্গ বিধানসভা নির্বাচন, ২০১৬, সিপিআই (এম) -এর অশোক ভট্টাচার্য তার নিকটতম প্রতিদ্বন্দ্বী তৃণমূলের ভাচুং ভুটিয়াকে পরাজিত করেন।
পশ্চিমবঙ্গ বিধানসভা নির্বাচন, ২০১১, তৃণমূল কংগ্রেসের রুদ্র নাথ ভট্টাচার্য তার নিকটতম প্রতিদ্বন্দ্বী সিপিআই (এম) -এর অশোক নারায়ণ ভট্টাচার্যকে পরাজিত করেন।
পশ্চিমবঙ্গ বিধানসভা নির্বাচন,২০০৬, সিপিআই (এম) -এর অশোক ভট্টাচার্য তার নিকটতম প্রতিদ্বন্দ্বী কংগ্রেসের নান্তু পালকে পরাজিত করেন।
২০০১ সালের নির্বাচনে, সিপিআইএমের অশোক ভট্টাচার্য তার নিকটতম প্রতিদ্বন্দ্বী তৃণমূল কংগ্রেসের প্রশান্ত নন্দীকে পরাজিত করেন।
১৯৯৬ সালের নির্বাচনে, সিপিআইএমের অশোক ভট্টাচার্য নিকটবর্তী প্রতিদ্বন্দ্বী কংগ্রেসের প্রশান্ত নন্দীকে পরাজিত করেন।
২০০৬ , ২০০১ , ১৯৯৬ এবং ১৯৯১ রাজ্য বিধানসভা নির্বাচনে, সিপিআই (এম) -এর অশোক ভট্টাচার্য শিলিগুড়ি কেন্দ্র থেকে জয়ী হন, কংগ্রেসের নান্তু পাল, তৃণমূল কংগ্রেসের প্রশান্ত নন্দী, কংগ্রেসের শঙ্কর মালাকার এবং কংগ্রেসের প্রশান্ত নন্দীকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে সিপিআই (এম) -এর গৌর চক্রবর্তী, কংগ্রেসের প্রশান্ত নন্দীকে পরাজিত করেন। ১৯৮২ সালে এবং ১৯৭৭ সালে সিপিআই (এম) -এর বীরেন বোস কংগ্রেসের কৃষ্ণেন্দ্র নারায়ণ চৌধুরী ও অরুণ কুমার মৈত্র উভয়কে পরাজিত করেন।
কংগ্রেসের অরুণ কুমার মৈত্র ১৯৭২ এবং ১৯৭১ সালে বিজয়ী হন। ১৯৬৯ সালে আইজিএল-এর প্রেম থাপা জয়ী হন। কংগ্রেসের অরুণ কুমার মৈত্র ১৯৬৭ সালে জয়ী হন। কংগ্রেস জগদীশ চন্দ্র ভট্টাচার্য ১৯৬২ সালে জয়ী হন। ১৯৫৭ সালে, শিলিগুড়ি কেন্দ্র একটি যৌথ আসন ছিল এবং (এসটি) র জন্য সংরক্ষিত ছিল। ১৯৫৭ সালে সিপিআইর সত্যেন্দ্র নারায়ণ মজুমদার এবং কংগ্রেসের তেঞ্জিং ওংডি জয়ী হন। ১৯৫১ সালে স্বাধীন ভারতের প্রথম নির্বাচন, কার্শিয়াং-শিলিগুড়ি যৌথ আসন ছিল। ১৯৫১ সালে কংগ্রেসের তেঞ্জিং ওংডি এবং নির্দলের জর্জ মার্ভেট জয়ী হন।
ওমর হেনরি
ওমর হেনরি (; জন্ম: ২৩ জানুয়ারি, ১৯৫২) কেপ প্রদেশের স্টেলেনবশ এলাকায় জন্মগ্রহণকারী প্রথিতযশা সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট ও বোল্যান্ডের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে ভূমিকা রাখতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন তিনি।
১৯৯২ থেকে ১৯৯৩ সময়কালে দক্ষিণ আফ্রিকার পক্ষে তিনটি টেস্ট ও তিনটি একদিনের আন্তর্জাতিকে অংশগ্রহণ করার সুযোগ হয় তাঁর। ১৩ নভেম্বর, ১৯৯২ তারিখে ভারতের বিপক্ষে টেস্ট অভিষেক ঘটে ওমর হেনরি’র। এরফলে ১৯১২ সালে চার্লি লিউইলিনের পর প্রথম অ-শ্বেতাঙ্গ খেলোয়াড় হিসেবে বর্ণবৈষম্যবাদ পরবর্তী যুগে খেলেছেন তিনি।
১৯৯২ সালের ক্রিকেট বিশ্বকাপে কেপলার ওয়েসেলসের নেতৃত্বাধীন দক্ষিণ আফ্রিকান দলের অন্যতম সদস্য ছিলেন। ঐ প্রতিযোগিতায় তাঁর দল সেমি-ফাইনালে অবতীর্ণ হয়েছিল। এছাড়াও, স্কটল্যান্ডের পক্ষেও অনেকগুলো খেলায় অংশ নিয়েছেন তিনি।
খেলোয়াড়ী জীবন থেকে অবসর নেয়ার পর জাতীয় দল নির্বাচকমণ্ডলীর সদস্য মনোনীত হন। এক পর্যায়ে সভাপতির দায়িত্ব পালন করেন ওমর হেনরি।
পেগি লি
পেগি লি (ইংরেজি: Peggy Lee) নামে পরিচিত নর্মা ডেলোরিস এগস্ট্রম (ইংরেজি: Norma Deloris Egstrom; ২৬শে মে ১৯২০ - ২১শে জানুয়ারি ২০০২) ছিলেন একজন মার্কিন জ্যাজ সঙ্গীতশিল্পী, গীতিকার, সুরকার ও অভিনেত্রী। তিনি স্থানীয় বেতারে বেনি গোল্ডম্যানের সাথে বিগ ব্যান্ডের হয়ে ভোকালিস্ট হিসেবে কর্মজীবন শুরু করেন। পরবর্তীতে তিনি অত্যাধুনিক ব্যক্তিত্বে পরিণত হন এবং বিভিন্নধর্মী কাজে যুক্ত হন। তার কর্মজীবনে তিনি চলচ্চিত্রের জন্য গীত লিখেছেন, অভিনয় করেছেন এবং কবিতা ও গানের অ্যালবাম রেকর্ড করেছেন।
ছয় দশকের বেশি সময় তার কর্মজীবনে তিনি একটি গ্র্যামি আজীবন সম্মাননা পুরস্কারসহ তিনটি গ্র্যামি পুরস্কার অর্জন করেছেন, এবং একবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হয়েছেন। ১৯৯৯ সালে তিনি সংরাইটার্স হল অব ফেমে অন্তর্ভুক্ত হন।
নর্মা ডেলোরিস এগস্ট্রম ১৯২০ সালের ২৬শে মে নর্থ ডাকোটার জেমসটাউনে জন্মগ্রহণ করেন। তার পিতা মারভিন ওলফ এগস্ট্রম ছিলেন মিডল্যান্ড কন্টিনেন্টাল রেলরোডের স্টেশন এজেন্ট এবং তার মাতা সেলমা অ্যামেলিয়া এগস্ট্রম (প্রদত্ত নাম: অ্যান্ডারসন)। তিনি তার পিতামাতার আট সন্তানের মধ্যে সপ্তম। তার পরিবার লুথেরান ধর্মালম্বী ছিল। তার পিতা ছিলেন সুয়েডীয়-মার্কিন এবং তার মাতা ছিলেন নরওয়েজীয়-মার্কিন। তার চার বছর বয়সে তার মাতা মারা যাওয়ার পর তার পিতা মিন শোম্বারকে বিয়ে করেন।
১৯৫২ সালে লি ড্যানি থমাসের বিপরীতে "দ্য জ্যাজ সিঙ্গার" (১৯৫২) চলচ্চিত্রে অভিনয় করেন। এটি অ্যাল জলসনের আংশিক সবাক "দ্য জ্যাজ সিঙ্গার" (১৯২৭) চলচ্চিত্রের টেকনিকালার পুনর্নির্মাণ। ১৯৫৫ সালে তিনি "পিট কেলিস ব্লুজ" চলচ্চিত্রে একজন মদ্যপ ব্লুজ গায়িকার চরিত্রে অভিনয় করেন। এতে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন।
লি ডিজনির "ল্যাডি অ্যান্ড দ্য ট্রাম্প" (১৯৫৫) চলচ্চিত্রে কয়েকটি চরিত্রের জন্য কণ্ঠ দেন ও গান গেয়েছেন। তিনি এই চলচ্চিত্রের প্রথম অংশে মনুষ্য চরিত্র "ডার্লিং", কুকুর "পেগ", এবং দুই সিয়ামিজ বিড়াল "সি ও অ্যাম" চরিত্রের জন্য কণ্ঠ দেন। ১৯৫৭ সালে তাকে এবিসি টেলিভিশনে প্রচারিত বিচিত্রানুষ্ঠান "দ্য গাই মিচেল শো"-এ অতিথি হিসেবে দেখা যায়।
প্রণব চোপড়া
প্রণব চোপড়া(), (জন্ম ৬ ই সেপ্টেম্বর ১৯৯২) হলেন একজন ভারতীয় ব্যাডমিন্টন খেলোয়াড়। ২০০৭ সালে, তিনি ভারতের জাতীয় ব্যাডমিন্টন দলের সদস্য হন। ২০১৮ সালে, গোল্ড কোস্টে অনুষ্ঠিত কমনওয়েলথ গেমসে, ভারতের জাতীয় দলের একজন মিশ্র দলের সদস্য হিসাবে মিশ্র দল বিভাগে প্রণব স্বর্ণ পদক জেতেন।
প্রণব চোপড়া ৭ বছর বয়েসে একটি ব্যাডমিনটন র‍্যাকেট হাতে তুলে নেন। অনুর্ধ-১৩ এবং অনুর্ধ-১৯ তে তিনি ছেলেদের দ্বৈতে দু দুই বার জাতীয় চ্যাম্পিয়ন হয়েছিলেন। অনুর্ধ--১৯ স্তরে তিনি এক বছরে রেকর্ড ৯ টি শিরোপা জিতেছিলেন। তিনি শহরে থাকলে শাস্ত্রী হল, লুধিয়ানা ব্যাডমিন্টন একাডেমীতে প্রশিক্ষণ করতেন। তিনি সাউথ সিটিতে থাকতেন এবং পরে তিনি গোপীচাঁদ ব্যাডমিন্টন একাডেমি, হায়দ্রাবাদে ভর্তি হন। তিনি আট ঘণ্টা অনুশীলন করতেন এবং একককের পরিবর্তে দ্বৈত এবং মিশ্র দ্বৈত ম্যাচে খেলতে পছন্দ করতেন। তার পিতা এম কে চোপড়া মনে করেন, ভারতে সেরা কোচ পুল্লেলা গোপীচাঁদ এবং তিনি প্রণবের খেলা ভালো করতে সাহায্য করেছেন। তার কৃতিত্ব মধ্যে, তিনি কয়েকটি জাতীয় র্যাংকিং টুর্নামেন্ট, ইউথ কমনওয়েলথ গেমস, পুনে, ডাবলসের ফজর সিনিয়র ইন্টারন্যাশনাল চ্যালেঞ্জ কাপে দ্বৈতে সোনা, তেহরান, ইরানে আবার ব্রোঞ্জ পদক এবং মুম্বাইতে টাটা ইন্টারন্যাশনাল চ্যালেঞ্জে স্বর্ণ পদক জিতেছেন।
২০০৭ সালে, বেনডাঙ্গ, থাইল্যান্ডে অনুষ্ঠিত মিলো জুনিয়র টুর্নামেন্টে প্রণবের আন্তর্জাতিক অভিষেক ঘটে।
২০০৮ সালে, বেলওয়ালী স্পোর্টস কমপ্লেক্স, পুনেতে, কমনওয়েলথ যুব গেমসে প্রণব ব্রোঞ্জ পদক জিতেছিলেন এবং ছেলেদের ডাবলস ইভেন্টে বি.সাই সায়েনেথের সাথে অংশ নেন।
২০১০ সালে, প্রণব মিশ্র প্রতিযোগিতায় জাতীয় চ্যাম্পিয়ন হন।
২০১১ সালে, প্রণব সুইস ইন্টারন্যাশনাল চ্যালেঞ্জ, বার্ন, সুইজারল্যান্ডের পুরুষদের দ্বৈত ইভেন্টে একটি রৌপ্য পদক জিতেছিলেন।
২০১৩ সালে, প্রণব পুরুষদের দ্বৈত প্রতিযোগিতায় জাতীয় চ্যাম্পিয়ন হন।
২০১৪ এশিয়ান গেমসে প্রণব অংশগ্রহণ করেন এবং ২০১৪ সালের কমনওয়েলথ গেমসে মিশ্র দলের ব্রোঞ্জ পদক ম্যাচে সিঙ্গাপুরের মিশ্র দলের কাছে ৩-২ স্কোরে ভারতীয় মিশ্র দল হেরে যায়।
২০১৬ সালে, ব্রাজিল ওপেনে এবং রাশিয়ান ওপেনে, সিক্কি রেড্ডিকে সঙ্গে নিয়ে প্রণব দুটি গ্র্যান্ড প্রিক্স শিরোপা জিতেছিলেন। তিনি ভারতীয় ব্যাডমিন্টন খেলোয়াড় প্রডনিয়া গাদ্রেকে বিয়ে করেন।
২০১৮ সালে, গোল্ড কোস্টে অনুষ্ঠিত কমনওয়েলথ গেমসে, গাদ্দে রুথভিকা শিবাণীকে সাথে নিয়ে প্রণব মিশ্র জুটি শ্রীলঙ্কার শচীন ডায়াস এবং থিলিনি প্রমোদিকা হেন্দেয়েওয়াকে ২১-১৫, ১৯-২১, ২২-২০ স্কোরে পরাজিত করেন এবং ভারতকে মিশ্র দল বিভাগে স্বর্ণ পদক পাওয়ার দিকে এগিয়ে নিয়ে যান। তারপর ভারতীয় মিশ্র দল ৫-০ স্কোরে শ্রীলঙ্কার মিশ্র দলকে হারিয়ে দেয় এবং ভারতীয় দলের একজন মিশ্র দলের সদস্য হিসাবে মিশ্র দল বিভাগে প্রণব স্বর্ণ পদক জেতেন।
"মিশ্র দ্বৈত"
বিডব্লিউএফ গ্র্যান্ড প্রিক্সের দুটি স্তর, গ্র্যান্ড প্রিক্স এবং গ্র্যান্ড প্রিক্স গোল্ড। ২০০৭ সাল থেকে ব্যাডমিন্টন ওয়ার্ল্ড ফেডারেশন (বিডব্লিউএফ) কর্তৃক অনুমোদিত ব্যাডমিন্টন টুর্নামেন্টের একটি সিরিজ।
"পুরুষদের দ্বৈত"
"মিশ্র দ্বৈত"
"পুরুষদের দ্বৈত"
ঘনশ্যাম সারদা
ঘনশ্যাম সারদা (জন্ম ১৯৫৯) একজন ভারতীয় উদ্যোগপতি, এবং ২,৫০০ কোটি মূল্যের সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর মালিক। এই শিল্প গোষ্ঠী মূলতঃ পাটজাত দ্রব্য এবং তথ্যপপ্রক্সুক্তি বিভাগে কাজ করে।
ঘনশ্যাম সারদা'র অধীনে থাকা সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর শাখা পশ্চিমবঙ্গের নানা স্থানে রয়েছে, যদিও এর মুখ্য কার্যালয় কলকাতা শহরে। এই গোষ্ঠীর ৮টি কারখানা রয়েছে যা থেকে প্রতিদিন ৫০০ টন পাটজাতীয় দ্রব্যাদি উৎপাদিত হয়। পশ্চিমবঙ্গের বাইরেও কিছু স্থানে যেমন রাজস্থান রাজ্যের আলোয়ার শহরের সারদার কারখানা রয়েছে।
ঘনশ্যাম সারদা সমাজসেবার সঙ্গে সনযুক্ত, এবং বিভিন্ন সামাজিক কাজ এবং পরিষেবায় আর্থিক সহয়ায়তা করেছেন। ঘনশ্যাম সারদার কন্যাসন্তান ২০০৭ সালে বিবাহবদ্ধ হন। ঘনশ্যাম সারদার এক ভাই রয়েছে, যাঁর নাম গোবিন্দ সারদা।
যদি এমন হতো?: উদ্ভট প্রকল্পিত প্রশ্নগুলোর রাশভারী উত্তর
যদি এমন হতো?: উদ্ভট প্রকল্পিত প্রশ্নগুলোর রাশভারী উত্তর  রান্ডাল মুনরো রচিত একটি নন-ফিকশন বই। এই বইয়ে রচয়িতা বৈজ্ঞানিক প্রশ্নসমূহের উত্তর ওয়েবকমিকের মাধ্যমে প্রদান করেছেন। এই বইয়ে কিছু তালিকাবদ্ধ প্রশ্ন  সংকলন প্রকাশিত হয়েছে, যা পূর্বে লেখকের ব্লগে প্রকাশিত হয়েছে। এছাড়াও কিছু নতুন প্রশ্নের উত্তরও এই বইয়ে প্রদান করা হয়েছে।  বইটিতে কয়েক ডজন পরিচ্ছেদ রয়েছে, এই পরিচ্ছেদগুলোর শুরু হয়েছে নতুন প্রশ্নের উত্তর প্রদানের মাধ্যমে।  "যদি এমন হতো? " ২০১৪ সালের ২রা সেপ্টেম্বর বাজারে আসে এবং সমালোচকদের সমাদর পায়।
বইটির শুরুতেই লেখক রান্ডাল মুনরো বলেছেন,শিশুকালে একদা তিনি প্রশ্ন তুলেছিলেন "পৃথিবীতে শক্ত বস্তুর সংখ্যা বেশি নাকি নরম বস্তুর?" এবং এই প্রশ্নের উত্তর এই দাঁড় করান যে, "পৃথিবীতে ত্রিশ কোটি বস্তু নরম প্রকৃতির এবং পঞ্চাশ কোটি বস্তু শক্ত প্রকৃতির।" বাচ্চার সাথে হওয়া এই কথোপকথন লেখকের মাকে আকৃষ্ট করে এবং তিনি লেখকের ছেলেবেলার এই প্রশ্নটি লিখে রাখেন। যদিও মুনরো স্বীকার করেছেন, এই প্রশ্নটি নেহায়েত বোকা বোকা প্রশ্ন কিন্তু তিনি এটাও দেখিয়েছেন, "প্রশ্ন যতই বোকা বোকা হোক না কেন, প্রশ্নের উত্তরের মাধ্যমেই চমকপ্রদ স্থানে পৌঁছানো সম্ভব।"
২০১২ সাল থেকেই মুনরো তার ব্লগে "যদি এমন হত?" প্রশণের উত্তর দেয়া শুরু করেন। এই প্রশণগুলো তিনি তার ব্লগের পাঠকদের কাছ থেকে পেতেন। তার এই ধারণা মাথায় আসে ম্যাসাচুসেটস ইন্সটিটিউট অব টেকনোলজি আয়োজিত এক অনুষ্ঠানে। এই অনুষ্ঠানে, স্বেচ্ছাসেবকেরা উচ্চ বিদ্যালয় শিক্ষার্থীদের পছন্দমতো বিষয় পড়ানোর সুযোগ পায়। বন্ধুর কাছ থেকে শুনে মুনরো শক্তি বিষয়ে শিক্ষার্থীদের পড়াতে গেলে আবিষ্কার করেন, শিক্ষার্থীরা খুব একটা আগ্রহ দেখাচ্ছে না। কিন্তু যখন তিনি স্টার ওয়ারস ও লর্ড অব দ্যা রিং এর উদাহরণ দেয়া শুরু করেন, শিক্ষার্থীদের মাঝে আগ্রহ দেখতে পান। এমনকি শিক্ষার্থীরা সেই ক্লাসে পদার্থবিজ্ঞানের গাণিতিক সমস্যাও সমাধান করে। সেইদিনই মুনরো ক্লাসে জিজ্ঞাসিত প্রশ্ন ও উত্তর তার ব্লগে লিপিবদ্ধ করেন।
"যদি কেমন হত?" তে মুনরো প্রধানত পাঠকদের জিজ্ঞাসিত বিভিন্ন বৈজ্ঞানিক তত্ত্বীয় প্রশ্নের উত্তর দিয়েছেন। প্রশণগুলো বেশিরভাগ ক্ষেত্রে সাধারণ নয় এমনকি অস্বাভাবিক ও কাল্পনিক অবস্থায় সৃষ্ট। মুনরোর ব্লগে প্রকাশিত প্রথম প্রশ্নটি ছিল এমন:গণিত ও পদার্থবিদ্যার আশ্রয় নিয়ে মুনরো প্রমান করেন, এই ঘটনা একটি বৃহৎ বিস্ফোরণ ঘটাবে।  বেশিরভাগ প্রশ্নই কল্পনা এবং ধরে নেয়া দিয়ে শুরু হয়। বইটিকে আকর্ষণীয় করে তুলতে মুনরো অঙ্কিত লাঠির মানব চিত্র ভূমিকা রাখে।
২০১৪ সালের সেপ্টেম্বরের ২ তারিখে প্রকাশিত হওয়ার ২০ দিনের মাথাতেই বইটি "নিউইয়র্ক টাইমস বেস্ট সেলার লিস্টে"র শীর্ষে উঠে যায়।  এছাড়াও সেই মাসে "আমাজন এই মাসের সেরা বই" খেতাব পায়। এছাড়াও বইটি ২০১৪ সালের "সেরা নন-ফিকশন বই" বিভাগে গুডরিডসে মনোনীত হয়।
লুইস গসেট জুনিয়র
লুইস ক্যামরন গসেট জুনিয়র (ইংরেজি: Louis Gossett Jr.; জন্ম: ২৭শে মে ১৯৩৬) হলেন একজন মার্কিন অভিনেতা। তিনি প্রায় পাঁচ দশক যাবত অভিনয়ের সাথে যুক্ত। তিনি তার শ্রেষ্ঠ পার্শ্ব অভিনেতার জন্য একাডেমি পুরস্কার বিজয়ী "অ্যান অফিসার অ্যান্ড আ জেন্টলম্যান" (১৯৮২) চলচ্চিত্রে গানারি সার্জেন্ট এমিল ফলি চরিত্র এবং এবিসি টেলিভিশনের মিনিধারাবাহিক "রুটস" (১৯৭৭)-এ ফিডলার চরিত্রের জন্য প্রসিদ্ধ। তার অভিনীত অন্যান্য উল্লেখযোগ্য চলচ্চিত্রগুলো হল "আরাইজিন ইন দ্য সান", "দ্য ল্যান্ডলর্ড", "স্কিন গেম", "ট্রাভেলস উইথ মাই আন্ট", "দ্য লাফিং পুলিশম্যান", "দ্য ডিপ", "জস থ্রিডি", "এনিমি মাইন", "আইরন ঈগল" চলচ্চিত্র ধারাবাহিক, "টয় সোলজারস", ও "দ্য পানিশার"।
গসেট জুনিয়র ১৯৩৬ সালের ২৭শে মে নিউ ইয়র্ক সিটির ব্রুকলিনের শিপশিড বেতে জন্মগ্রহণ করেন। তার পিতা লুইস গসেট সিনিয়র ছিলেন একজন মুটে এবং মাতা হেলেন রেবেকা (প্রদত্ত নাম: রে) ছিলেন একজন সেবিকা। তিনি মার্ক টোয়াইন ইন্টারমিডিয়েট স্কুল ২৩৯ (বর্তমান নিউ ইয়র্ক সিটি ডিপার্টমেন্ট অব এডুকেশন) ও আব্রাহাম লিংকন হাই স্কুলে পড়াশুনা করেন। ১৯৫৪ সালে আব্রাহাম লিংকন হাই স্কুল থেকে পাস করার পর তিনি নিউ ইয়র্ক বিশ্ববিদ্যালয়ে ভর্তি হন।
১৯৮৩ সালে তিনি আনোয়ার সাদাতের জীবনী ও হত্যাকাণ্ড নিয়ে নির্মিত "সাদাত" মিনি ধারাবাহিকে নাম ভূমিকায় অভিনয় করেন। ১৯৮২ সালে "অ্যান অফিসার অ্যান্ড আ জেন্টলম্যান" চলচ্চিত্রে কাজ করার সময় তিনি বিজ্ঞান কল্পকাহিনী ধারাবাহিক "দ্য পাওয়ার্স অব ম্যাথু স্টার" (১৯৮২-১৯৮৩)-এ অভিনয় করেন। "অ্যান অফিসার অ্যান্ড আ জেন্টলম্যান" চলচ্চিত্রে ড্রিল ইন্সট্রাক্টর গানারি সার্জেন্ট এমিল ফলি চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি প্রথম আফ্রো-মার্কিন অভিনেতা হিসেবে পার্শ্ব ভূমিকার জন্য, দ্বিতীয় কৃষ্ণাঙ্গ অভিনেতা হিসেবে অভিনয়ের জন্য এবং সামগ্রিকভাবে তৃতীয় আফ্রো-মার্কিন অভিনয়শিল্পী হিসেবে অস্কার জিতেন।
চোর-চুন্নীর গান
চোর-চুন্নীর গান বা চোর-চোরনীর গান হল ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার একটি বিশিষ্ট আঞ্চলিক লোকায়ত সঙ্গীতরীতি। এগুলি মূলত পশ্চিম ডুয়ার্সের গ্রামাঞ্চলের রাজবংশী কৃষক সমাজের মধ্যে দীর্ঘকাল ধরে প্রচলিত দলবদ্ধ গান।
গানের কেন্দ্রীয় চরিত্র চোর এবং চোরনী সমাজের বৃহত্তর অংশের কাছে নিন্দিত এবং অবজ্ঞাত। কিন্তু তাদের জীবনচর্যাতেও যে বিরহ-যন্ত্রণা, আশা-আকাঙ্ক্ষা, অভাব-অভিযোগ আছে, তা এই কৃষক লোককবিগণ তাদের প্রতি সহমর্মী হয়ে গানের মাধ্যমে চিত্রিত করতে সচেষ্ট হন; কিংবা চোর-চুন্নীকে সামনে রেখে দরিদ্র গ্রামীণ নরনারীর আশা-আকাঙ্ক্ষা, বেদনার অব্যক্ত বাণী সহৃদয় সামাজিক মানুষের অন্তরে সঞ্চারিত করার এটি এক প্রয়াস।
পালাগুলিতে চোর বা চোরনীর জবানীতে সমকালীন সামাজিক-রাজনৈতিক ব্যঙ্গরসাত্মক বা ব্যক্তিগত সুখদুঃখের অভিব্যক্তিপূর্ণ বা লোকশিক্ষামূলক বিষয় গ্রামীণ শ্রোতাদের আনন্দিত বা বিষণ্ণ করে, কিংবা করে কশাঘাত।
চোর-চুন্নীর গান মূলত গাওয়া হয় কার্তিক মাসে; দীপান্বিতা কালীপূজার পনেরো দিন আগে থেকে শুরু করে কালীপূজার রাত পর্যন্ত সমবেতভাবে। গ্রামের অবস্থাপন্ন কৃষকের (যারা এই অঞ্চলে গিরি/ধনী/দেওয়ানী নামে পরিচিত) পৃষ্ঠপোষকতায় এসময় গানের একটি দল গঠন করা হয়; তাঁর বাড়ির বাইরের অঙ্গনে নিয়মিত গানের তালিম চলে। দলে থাকেন একজন মূল গায়েন, তার দোহাররূপে দু'তিন জন সুকণ্ঠী সহগায়ক থাকেন। এদের মধ্য থেকে একজনকে 'চোর' ও আরেকজনকে 'চুন্নী' সাজানো হয়। এছাড়া, দলে থাকেন বাদকবৃন্দ; তারা আবহ সুর-সঙ্গতের জন্য দোতারা, খোল, বাঁশী, সারিঞ্জা, জুরি প্রভৃতি বাদ্যযন্ত্র বাজিয়ে থাকেন।
গানগুলির শুরুতে সর্বসাফল্য লাভের উদ্দেশ্যে চোর চক্রপতি ভগবান কৃষ্ণ ও স্থানীয় লৌকিক দেব-দেবীর বন্দনা গাওয়া হয়। এরপর চোর-চুন্নীর গায়করা চাপান ও উতোরের কিছু অংশ গেয়ে ছেড়ে দিলে দোহাররা তা ধরে বিস্তৃত করে দেন সম্মেলক সুরে।
গানে, চোর ধনী জোতদারের বাড়িতে চুরি করতে যাবার পূর্বমুহূর্তে তার স্ত্রী চুন্নীর কাছ থেকে বিদায় নেয়। দারিদ্রপীড়িত নিরাভরণা স্ত্রীকে অবস্থাপন্ন সুখী মানুষের স্ত্রীর মতো মূল্যবান অলঙ্কার ও পোশাক-প্রসাধনে সজ্জিত করার আকাঙ্ক্ষা তাঁর। তাই সে হাসিমুখে বিদায় চায়, এবং স্ত্রীকে নিশ্চিন্ত করতে নিজের চৌর্যকৌশলের নিপুণতার কথা বলে আশ্বস্ত করে। তাঁর স্বপ্ন, এইভাবে সে সংগৃহীত অর্থের বিনিময়ে নিকটস্থ কোনও গ্রামে চাষের জমি কিনবে; আর সম্পদের অধিকারী হলে 'চুন্নী'ও একদিন হয়ে উঠবে আর্থিক মর্যাদাপ্রাপ্ত ধনবানের স্ত্রী। চোরের সমস্ত আশ্বাস সত্ত্বেও চোরনী তাঁর স্বামীর জন্য শঙ্কিত ও ভাবিত। এভাবেই চোর-চুন্নীর গানের কাহিনিপট বিস্তৃত হতে থাকে। গানের মাধুর্যে গৃহস্থ কৃষক শ্রোতাবর্গ আপ্লুত হয়ে পারিতোষিক হিসেবে গায়কদের চাল, ডাল ও নগদ অর্থ প্রদান করে।
শরথ কমল
শরথ কমল(), (জন্ম ১২ ই জুলাই ১৯৮২) হলেন একজন ভারতীয় টেবিল টেনিস খেলোয়াড়। তার বর্তমানে বিশ্ব র্যাঙ্ক হল ৪৮, এপ্রিল, ২০১৮ অনুযায়ী। ২০০৪ সালে কুয়ালা লামপুরে অনুষ্ঠিত টেবিল টেনিস চ্যাম্পিয়নশিপের ১৬ তম কমনওয়েলথ গেমসে পুরুষের একক বিভাগে তিনি স্বর্ণ জিতেছিলেন। ২০০৪ সালে, ভারত সরকার তাকে অর্জুন পুরস্কার প্রদান করেন।
বর্তমানে শরথ ডসেলডর্ফ, জার্মানিতে থাকেন। গত কয়েক বছর ধরে তিনি ইউরোপীয় লীগে খেলছেন। স্পেন ও সুইডেনের খেলার পর তিনি বর্তমানে জার্মান বউন্ডিলেগা ক্লাব বরোসিয়া ডাসসেলফোরের হয়ে খেলছেন। তিনি ইন্ডিয়ান অয়েল কর্পোরেশনে একজন অফিসার হিসেবে চাকরি করেন।
২০০৪ সালে, এথেন্সের অলিম্পিকে ভারতকে প্রতিনিধিত্ব করেন শরথ এবং তখন তিনি ভারতের শীর্ষস্থানীয় টিটি প্লেয়ার।
২০০৬ সালে, কাতারে এশিয়ান গেমসে শরথ ভারতবর্ষকে প্রতিনিধিত্ব করেন। একই বছর মেলবোর্নে, কমনওয়েলথ গেমসে, স্বর্ণ পদক জিতেছিলেন এবং চূড়ান্ত ফাইনালে দর্শকদের প্রিয় অস্ট্রেলিয়ান উইলিয়াম হেনজেলকে পরাজিত করেন, পাশাপাশি টেবিল টেনিস দলগত ইভেন্টে ভারতীয় দলকে স্বর্ণ পদক পাবার জন্য সাহায্য করেন সিঙ্গাপুরের বিরুদ্ধে।
২০০৭ সালের অগস্ট মাসে, পিয়ংইয়াং, উত্তর কোরিয়াতে ২১ তম পিয়ংইয়াং ইনভাইটেশনাল টুর্নামেন্ট শরথ জয় করে এবং তিনি প্রথম ভারতীয় হন যিনি পিয়ংইয়াং ইনভাইটেশনাল টুর্নামেন্ট জিতেছে। সে বছরের জুন মাসে, জাপানের প্রো ট্যুরে তার সেরা পারফরম্যান্স হল, যখন তিনি বিশ্ব নং -১৯, লী জং উই (দক্ষিণ কোরিয়া) কে হারিয়ে দেন এবং এই জয়ের পর তিনি তার ক্যারিয়ারের সেরা র্যাঙ্কিংয়ে নং -৭৩ তে পৌঁছে যান।
২০১০ সালের জুলাই মাসে, গ্র্যান্ড রেপিডস মিশিগানে অনুষ্ঠিত ইউএস ওপেন টেবিল টেনিসে শরথ পুরুষদের চ্যাম্পিয়নশিপ জিতেছিলেন। একই বছর তিনি হংকংয়ের মিশর ওপেনে চ্যাম্পিয়নশিপের শিরোপা জিতাছিলেন, হংকং এর লি চিংকে ১১-৭, ১১-৯, ১১-৮, ১১-৪ স্কোরে পরাজিত করে। তিনি আইটিটিএফ প্রো ট্যুরের একক শিরোনাম জয় করে প্রথম ভারতীয় হন যিনি আইটিটিএফ প্রো ট্যুরের শিরোনাম জিতেছে। তিনি ভারতীয় পুরুষ দলকে নেতৃত্ব দেন এবং একই চ্যাম্পিয়নশিপের ভারত শিরোপা জয় করে ৯ বারের চ্যাম্পিয়ন ইংল্যান্ডকে পরাজিত করে। নিউ দিল্লিতে অনুষ্ঠিত ২০১০ সালের কমনওয়েলথ গেমসে,তিনি সুভজিত সাহার সাথে জুটি বেঁধে পুরুষদের দ্বৈত ইভেন্টে স্বর্ণ পদক জিতেছিলেন পাশাপাশি ভারতীয় দলের তিনি সদস্য হিসাবে দলগত ইভেন্টে বিভাগে স্বর্ণ পদক জিতেছিলেন।
২০১৮ সালে, গোল্ড কোস্টে অনুষ্ঠিত কমনওয়েলথ গেমসে, শরথ একটি স্বর্ণ পদক, একটি রৌপ্য পদক এবং একটি ব্রোঞ্জ পদক জিতেছিলেন।
জুসেপ্পে তোর্নাতোরে
জুসেপ্পে তোর্নাতোরে (লাতিন: Giuseppe Tornatore; জন্ম: ২৭শে মে ১৯৫৬) হলেন একজন ইতালীয় চলচ্চিত্র পরিচালক ও চিত্রনাট্যকার। ত্রিশ বছরের বেশি সময়ে তার কর্মজীবনে তিনি "লা লেজ্জেন্দা দেল পিয়ানিস্তা সোল্লোচেয়ানো", "মালিনা", "বারিয়া", ও "লা মিওলিয়র অফের্তা" চলচ্চিত্র রচনা ও পরিচালনা করেন। তার সবচেয়ে বিখ্যাত চলচ্চিত্র হল "সিনেমা পারাদিসো", যার জন্য তিনি শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার লাভ করেছেন। এছাড়া এই চলচ্চিত্রের জন্য তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার লাভ করেন এবং শ্রেষ্ঠ পরিচালনা বিভাগে বাফটা পুরস্কারের মনোনয়ন লাভ করেন। এছাড়া তিনি দলচে অ্যান্ড গাব্বানার কয়েকটি বিজ্ঞাপন চিত্র নির্মাণ করেন।
সিয়াম আহমেদ
সিয়াম আহমেদ (জন্ম: ২৮ মার্চ ১৯৯০) বাংলাদেশের একজন টেলিভিশন ও চলচ্চিত্র অভিনেতা। তাঁর অভিনীত প্রথম চলচ্চিত্র পোড়ামন ২।
সিয়াম আহমেদের জন্ম ১৯৯০ সালের ২৮ মার্চ পিরোজপুর জেলায়। তিনি ২০১০ সালে ঢাকা বিশ্ববিদ্যালয় হিসাববিজ্ঞান বিভাগে ভর্তি হন। পরের বছর একটি বেসরকারি বিশ্ববিদ্যালয়ে ভর্তি হন তিনি। পরবর্তীতে যুক্তরাজ্য থেকে আইন বিষয়ে স্নাতক ডিগ্রি অর্জন করেন তিনি। তিনি বাবা-মায়ের একমাত্র সন্তান।
২০১২ সাল থেকে টেলিভিশনে নাটক, বিজ্ঞাপন, উপস্থাপনা করছেন সিয়াম। মা-বাবার ইচ্ছায় ২০১০ সালে ঢাকা বিশ্ববিদ্যালয়ে হিসাববিজ্ঞান বিভাগে ভর্তি হন। কিন্তু পরের বছর ভর্তি হন একটি বেসরকারি বিশ্ববিদ্যালয়ে। সম্প্রতি আইন বিষয়ে স্নাতক করেছেন।
জ্যামি পোর্টার
জেমস আলেকজান্ডার পোর্টার (; জন্ম: ২৫ মে, ১৯৯৩) লন্ডনের লিটনস্টোন এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা। ২০১৪ সাল থেকে ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করছেন তিনি। দলে তিনি মূলতঃ ডানহাতি মিডিয়াম-ফাস্ট পেস বোলিং করে থাকেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করছেন জ্যামি পোর্টার।
২০১১-১২ মৌসুমে ড্যারেন লেহম্যান ক্রিকেট একাডেমিতে ভর্তি হন। এসেক্স দ্বিতীয় একাদশের সদস্য থাকা অবস্থায় ২০১৩ সালে মেরিলেবোন ক্রিকেট ক্লাবের তরুণ ক্রিকেট দলে খেলেন। ঐ সময় তিনি খণ্ডকালীন ক্রিকেটার হিসেবে অংশগ্রহণ করতেন। এছাড়াও, নিযুক্ত পরামর্শকরূপে কাজ করেন। চিগওয়েলভিত্তিক ফাইভস এন্ড হেরোনিয়ান্স ক্লাবের পক্ষে ক্লাব ক্রিকেটে অংশ নেয়ার পর চিংফোর্ড ক্রিকেট ক্লাবে স্থানান্তরিত হন। ২০১৪ মৌসুমে ১৩ বোলিং গড়ে ৩৩ উইকেট লাভ করেন। ফলশ্রুতিতে চিংফোর্ড এসেক্স প্রিমিয়ার লীগের প্রথম শিরোপা জয়ে প্রভূতঃ ভূমিকা রাখেন।
৯ সেপ্টেম্বর, ২০১৪ তারিখে কেন্টের বিপক্ষে এসেক্সের সদস্যরূপে প্রথম-শ্রেণীর ক্রিকেটে আত্মপ্রকাশ ঘটে জ্যামি পোর্টারের। নিজস্ব পঞ্চম বলে ড্যারেন স্টিভেন্সকে আউট করে প্রথম-শ্রেণীর ক্রিকেটে উইকেট পান। এছাড়াও, ১৯৬১ সালে রবিন হবসের পর প্রথম খেলোয়াড় হিসেবে কাউন্টি দল ও চিংফোর্ডে খেলেছেন। ২০১৪ মৌসুম শেষে এসেক্সের সাথে ২০১৬ সাল পর্যন্ত খেলার জন্য চুক্তিবদ্ধ হন।
২০১৫ মৌসুমে প্রথমবারের মতো এসেক্সের পক্ষে পূর্ণাঙ্গ মৌসুম খেলেন। প্রথম ১০টি কাউন্টি চ্যাম্পিয়নশীপের খেলায় অংশ নিয়ে ৩৮ উইকেট পান। তার প্রসঙ্গে এসেক্সের প্রধান কোচ পল গ্রেসনের অভিমত, পোর্টার পরিচ্ছন্ন খেলোয়াড়। সুন্দর চারিত্রিক গুণাবলীসম্পন্ন বেশ ভালোমানের বোলার। সে প্রাণবন্ত মিডিয়াম বোলিং করে থাকে। বল হাতে কিছু করে দেখার চেষ্টা করে সে। ব্যাটসম্যানদের কাছে মাথাব্যথার কারণ হয়ে দাড়িয়েছে। ২০১৫ সালে সফরকারী অস্ট্রেলিয়া একাদশের বিপক্ষে প্রথম-শ্রেণীর খেলায় অংশগ্রহণ করার সুযোগ পান জ্যামি পোর্টার। দ্বিতীয় ইনিংসে ডেভিড ওয়ার্নার, পিটার সিডল ও নাথান লায়নকে আউট করেন তিনি। খেলা শুরুর পূর্বে পোর্টার মন্তব্য করেছিলেন যে, তিনি ওয়ার্নারকে আউট করতে চান।
৭ জুলাই, ২০১৭ তারিখে ন্যাটওয়েস্ট টি২০ ব্লাস্ট প্রতিযোগিতায় অংশগ্রহণের মাধ্যমে এসেক্সের সদস্যরূপে টুয়েন্টি২০ খেলায় অভিষেক ঘটে তার।
চ্যাম্পিয়নশীপের শেষ পর্বে ইয়র্কশায়ারের বিপক্ষে ৩৭৬ রানের বিশাল বিজয় চলাকালীন চেমসফোর্ডে নতুন করে চুক্তিতে আবদ্ধ হন জ্যামি পোর্টার। সতীর্থ ঈগল সিমন হার্মারের সাথে যৌথভাবে কাউন্টি চ্যাম্পিয়নশীপে শীর্ষস্থানীয় উইকেট সংগ্রহকারীর ভূমিকায় অবতীর্ণ হন।
এপ্রিল, ২০১৮ সালে পূর্ববর্তী বছরে কাউন্টি চ্যাম্পিয়নশীপে এসেক্স দলের শিরোপা বিজয়ে অসামান্য অবদানের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন।
পাতা গীত
পাতা গীত ভারতের পশ্চিমবঙ্গের সীমান্তবর্তী পুরুলিয়া জেলার সাঁওতাল জনসমাজের এক বিশেষ প্রণয়াত্মক আনন্দগীতি।
'পাতা'র সাঁওতালি প্রতিশব্দ হল 'পরব' বা উৎসব; তাই আক্ষরিক অর্থে "পাতা গীত" একধরনের "পরব গীত"। মূলত সমাজের কয়েকটি যৌবনতাড়িত গোপন হৃদয়ঘটিত সংবাদ বা তথ্যকে কেন্দ্র করে পাতাগীতের বিষয়বস্তু গড়ে ওঠে। নারীমনের আদিম অনাবৃত প্রণয়-সুখের মুখরিত এই গানের ভাষা সহজ ও সরল হলেও, ভাবব্যঞ্জনা গভীর। এর সুরে ও অম্ল-মধুর কটাক্ষে ধামসা-মাদল নৃত্যের ঐকতানে তারা যৌবনরসের মাদকতায় মেতে ওঠে।
পোড়ামন ২
পোড়ামন ২ হল একটি বাংলাদেশী প্রণয়ধর্মী নাট্য চলচ্চিত্র। ছবিটির পরিচালক রায়হান রাফি এবং প্রযোজনায় আব্দুল আজিজ। চলচ্চিত্রটির পরিবেশনায় রয়েছে জাজ মাল্টিমিডিয়া। চলচ্চিত্র অভিনয় করেছেন সিয়াম আহমেদ, পূজা চেরি, বাপ্পারাজসহ অনেকে। এটি সিয়াম অভিনীত প্রথম চলচ্চিত্র।
২০১৮ কান চলচ্চিত্র উৎসবের বাণিজ্যিক শাখায় ছবিটির উদ্বোধনী প্রদর্শনীর পর ১৬ই জুন ঈদুল ফিতরে ছবিটি বাংলাদেশে মুক্তি পায়।
গ্রামের একটি ছেলে সুজন যে সিনেমায় নায়ক হতে চায় এবং তালুকদার বাড়ির মেয়ে পরী। পরী সুজনকে ছোট থেকে ভালোবাসে কিন্তু সুজন পরীকে ছোট থেকেই ঘৃর্ণা করে। পরবর্তীতে সুজনও প্রেমে পড়ে। একপর্যায়ে সুজনের ও পড়ী পালিয়ে যাওয়ার সিদ্ধান্ত নেয় এবং পালিয়েও যায়,সেখানে সুজনকে,পরীর ভাই কুপিয়ে জখম করে,এবং রাস্তার পাশে ফেলে আসে,এ ঘটনা পরী দেখে ঞ্জান হারিয়ে ফেলে এভাবেই গল্প এগিয়ে যায়।২০১৭ সালের সেপ্টেম্বর মাসে "পোড়ামন ২" ছবিটির শুটিং শুরু হয়। মেহেরপুর, কুষ্টিয়া ও সিলেটে ছবিটির চিত্রগ্রহণ করা হয়। ২০১৮ সালের জানুয়ারিতে ভারতে ছবিটির শুটিং পরবর্তী সম্পাদনার কাজ করা হয়। ছবিটি ২০১৮ সালে ৬ জুন বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র পায়।
পোড়ামন ২ ছবিটির সংগীত পরিচালনা করেছেন ইমন সাহা, আহমেদ হুমায়ুন, আকাশ সেন এবং রাজা নারায়ণ দেব। ২০১৮ সালের ২৫শে জুন ছবিটির দ্বিতীয় গান ইউটিউবে প্রকাশিত হয়। "ও হে শ্যাম" শিরোনামের গানটিতে কণ্ঠ দেন ইমরান মাহমুদুল ও দিলশাদ নাহার কনা। গানের কথা লিখেন শাহ আলম সরকার ও সঙ্গীতায়োজন করেন ইমন সাহা।
২০১৮ সালের ১৩ই মে কান চলচ্চিত্র উৎসবের বাণিজ্যিক শাখায় "হেল অ্যান্ড হেভেন" নামে ছবিটির উদ্বোধনী প্রদর্শনী হয়। পরবর্তীতে ২০১৮ সালের ১৬ই জুন ঈদুল ফিতরে ছবিটি বাংলাদেশে ২১টি প্রেক্ষাগৃহে মুক্তি পায়। পঞ্চম সপ্তাহে ১৪টি প্রেক্ষাগৃহ থেকে নেমে গিয়ে আরও ২৪টি প্রেক্ষাগৃহ যুক্ত হওয়ায় মোট প্রেক্ষাগৃহ সংখ্যা দাঁড়ায় ৮৭তে।